Indoneziyada yuz bergan ko‘chki oqibatida 20 dan ortiq kishi bedarak yo‘qoldi

Indoneziyada 1-aprel, shanba kuni ro‘y bergan ko‘chki oqibatida 20 dan ortiq kishi bedarak yo‘qoldi. Bu haqda “Gazeta.ru” xabar bermoqda.

Hodisa Sharqiy Yava viloyatining Baranar qishlog‘ida yuz berdi. Ko‘chki tufayli 30 ta uy va transport vositalariga zarar yetdi. Rasmiylar 27 kishini ko‘chki bosib qolganini ma’lum qildi.​
Shu bilan birga, mahalliy aholi bedarak yo‘qolganlar soni 38 kishi ekanligini bildirmoqda. Ularni qutqaruvchilar, askarlar va ko‘ngillilar qidirmoqda.
 “Daryo”ning Telegram’dagi rasmiy kanali — @toshqindaryo’ga a’zo bo‘ling!